Benfenntes tippek/trükkök a DGR öröm-guruláshoz | Blogger42.com
Blogger42 | 2017. augusztus 29.
A különleges felvonulás iránti fokozott érdeklődésről sokat elmond, hogy bár még csak augusztus vége van és szeptember elején indul majd a kommunikációs kampány, a Distinguished Gentleman’s Ride központi honlapján (a résztvevők motorkerékpárjaival szemben támasztott konkrét követelmény ellenére), már 86-an regisztráltak a budapesti rendezvényre! Ezúton köszönjük minden jelentkezőnek ezt az óriási közös sikert! Ebből is látszik, hogy van értelme itthon is energiát és pénzt áldozni ennek a nemes, a mennyiséggel szemben a minőséget központba állító rendezvénynek a megszervezésébe!
Tegyük együtt jelenlétünkkel népszerűvé és adományainkkal hasznossá ezt a nemzetközi eseményt, hogy gyönyörű fővárosunk is, a többi nagyvároshoz hasonlóan, méltó módon ünnepelje a civil (!) nagyvonalúságot minden év szeptemberének utolsó vasárnapján! Ebben az évben nemzetközileg már több mint 35.000 (!) motoros regisztrált szerte a világon és több mint 1.140.000 dollárt (!) gyűjtött ez a sikeres kezdeményezés!
Kedves Úrihölgyek/Úriemberek, nem árt(6) egy kis egészséges versenyszellem! Tegyünk róla, hogy ne csak motorozzunk egy jót (jegesvödör-kihívás szindróma), hanem pénzt is gyűjtsünk a prosztatarák kutatásra! (Nyilván mindenki a lehetőségeihez mérten tud segíteni, de tényleg minden dollár számít!) BTW: ha valakit érdekel, hogy mire költötte 2016-ban a Movember Alapítvány a DGR tagok által átutalt összegeket, a múlt évi ’investment report’-ot innen tudja letölteni: DGR_Investment_Report
Összehasonlításként: e cikk publikálásáig Magyarországon 1150 dollárt gyűjtöttünk és 86-an regisztráltunk (szereztük meg ezzel a jogot a részvételre), míg pl. a többi V4 tagország + Románia hasonló számai a következők voltak:
Csehország: 144 regisztrált gyűjtött 2.445 dollárt.
Szlovákia: 60 regisztrált gyűjtött 1.002 dollárt.
Lengyelország: 218 regisztrált gyűjtött 1657 dollárt.
Románia: 72 regisztrált gyűjtött 1.763 dollárt.
Bónuszként pedig jöjjenek a címben ígért tippek/trükkök:
Hozzatok létre teameket a honlapon (cég, baráti társaság, együtt motorozó banda, sport-team stb.), ahogy mi is tettük, hogy bárki csatlakozhasson hozzátok és együtt gyűjtsétek az adományokat. Roppant könnyen lehet csatlakozni aztán ezekhez a csapatokhoz, csak rá kell kattintani a ’JOIN OUR TEAM’ gombra. Meg is hívhattok magatokhoz résztvevőket pl. egy ehhez hasonló linkkel: https://www.gentlemansride.com/join/Route42
Miután regisztráltatok, használjátok a képernyő bal oldalán elhelyezkedő dock-ot, így gyorsabban érhetitek el a személyesen rátok vonatkozó részeket. (a saját oldalatok, a budapesti ride részletei, üzenetek, a teametek részletei stb.)
Gyűjtsétek össze mind a négy jelvényt (badge-ek), így akár még egy Triumph Bonneville T120-as motorkerékpárt, vagy egy limitált Zenith Ton-Up órát, esetleg egy DGR Hedon Hedonist bukósisakot is nyerhettek! Jelvényeket a következőkért kaphattok: 1. Ha kitöltitek a profilotok részleteit. 2. Támogatjátok a saját részvételeteket. (Az összeg nincs meghatározva.) 3. Egy résztvevőt anonim módon támogattok, kitöltve az „Anonym Donation Form”-ot. (Itt sincs meghatározva konkrét összeg.) 4. Kettőszáz dollár adományt gyűjtötök össze a Titeket támogatókkal. Ekkor kaptok még egy DGR Patch-et (tapasz? Mi erre a jó szó?) is, mellyel „messziről nyomatékosíthatjátok” majd mindenki számára, hogy elkötelezett támogatói vagytok a nemes ügynek.
Nyilván jobban kiismerik magukat azok, akik részletesebben is szétnéznek az oldalon. A letöltés (ABOUT DGR/DOWNLOAD) menüpont alatt pl. megtalálható a DGR poszter (2048×2896 pixeles kép) és a DGR ’cover’ fotó is. Ha pedig valakit a legújabb hírek érdekelnek, a DGR blogján is böngészhet kedvére.
charitydgrdgr budapestdgr budapest 2017distinguished gentleman's rideklasszikus motoroknon profitroute42vintage motorok